**Проект!**

 **Образец № 6**

 **Д О Г О В О Р**

**№ .................................**

Днес, ...............2022 г. в гр. София, между страните:

**„ХОЛДИНГ БЪЛГАРСКИ ДЪРЖАВНИ ЖЕЛЕЗНИЦИ” ЕАД /„ХОЛДИНГ БДЖ” ЕАД/**, с ЕИК: 130822878, със седалище и адрес на управление: гр. София 1080, община Столична, район „Средец”, ул. „Иван Вазов” № 3, ИН по ДДС: BG 130822878, представлявано от **инж. Ангел Стоянов - Изпълнителен директор** и с втори подпис, положен от **Димитър Михайлов - Главен счетоводител**, наричано по-долу за краткост **„ВЪЗЛОЖИТЕЛ”**,от една страна

**и**

**„………………………………………………”**, с ЕИК …………………, със седалище и адрес на управление: ……………………………………………………………………………, ИН по ДДС: ……………………, представлявано от **…………………………………….** **– ……………………….**, от друга страна, наричана по-долу за краткост „ИЗПЪЛНИТЕЛ”,

на основание чл. 9, ал. 3 от Правила за възлагане на поръчки в „Холдинг БДЖ” ЕАД и Решение на Съвета на директорите на „Холдинг БДЖ” ЕАД, взето по т. …… от Протокол № …...../……….2022 г., за възлагане на поръчка с предмет**: „Доставката на 64 000 куб. метра компресиран природен газ /КПГ/ за нуждите на ЦПВК „Паничище“, стопанисван от Поделение за почивна дейност, собственост на „Холдинг БДЖ“ ЕАД, за срок от една година или до изчерпване на количеството”**, след проведен конкурс по реда на Правилата за провеждане на търг и конкурс и за сключване на договори за продажба и наем с работници и служители - Приложение № 1 към чл. 29, ал. 2 от Правилника за прилагане на Закона за публичните предприятия, се сключи настоящият договор при следните условия:

1. ДЕФИНИЦИИ НА ИЗПОЛЗВАНИТЕ ТЕРМИНИ

Чл. 1. Термините, използвани в настоящия договор, имат следното значение:

1. „Батерии от бутилки” е съоръжение, съдържащо бутилки, които са монтирани в метална рамка.

2. КЕВР - Комисия за енергийно и водно регулиране.

3. „Природен газ” или „газ” означава многокомпонентна смес, която съдържа основно метан и въглеводороди от неговия хомоложен ред CnH2n+2 и невъглеводородни компоненти, които образуват естествени подземни акумулации.

4. „Средство за търговско измерване” е техническо средство за измерване, което има метрологични характеристики и е предназначено да се използва за измерване самостоятелно или свързано с едно или повече технически средства и които се използват при продажбата на природен газ.

**5. „Стандартен (Нормален) кубичен метър природен газ” (Nm3),** съгласно БДС 17400/1998г. е количеството природен газ в обем един кубичен метър при температура 293,15 К (20°С) и абсолютно налягане 0,101325 МРа (1,01325 bar).

6. „Сгъстен/компресиран природен газ” /КПГ/ е природен газ, компресиран в обем и плътност, които са удобни за съхранение в батерии от бутилки.

7. „Транспортно средство” (за нуждите на настоящия договор) е камион с монтиран на него кран, с който се превозват, товарят и разтоварват батериите от бутилки. Транспортното средство е собственост на Продавача.

1. Предмет на договора

**Чл. 2 (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава срещу възнаграждение да достави **до 64 000 Nm3 компресиран природен газ** за отопление за нуждите на ЦПВК „Паничище”, съгласно Ценовото предложение на **ИЗПЪЛНИТЕЛЯ**, представляващо Приложение № 1 – неразделна част от настоящия договор.

**(2)** Доставката на компресиран природен газ се осъществява по предварително изготвени месечни графици за доставка.

1. **КОЛИЧЕСТВО И НАЧИН НА ДОСТАВКА**

**Чл. 3 (1) ВЪЗЛОЖИТЕЛЯТ** няма задължението да закупи максимално посоченото в чл. 2, ал. 1 от настоящия договор количество компресиран природен газ за отопление.

**(2)** До 15 *(петнадесет)* дни след сключване на настоящия договор, **ВЪЗЛОЖИТЕЛЯТ** заявява минималните помесечни количества за срока на договора, които се отразяват в **График** за прогнозно минимално количество КПГ по месеци по образец - Приложение № 2 от настоящия договор.

**(3)** Страните изготвят и съгласуват **Месечни графици** по образец - Приложение № 3 от настоящия договор, за доставка на компресиран природен газ до 20-то *(двадесето)* число на месеца, предхождащ месеца на доставките. В месечния график са посочени датите и количествата, които **ВЪЗЛОЖИТЕЛЯТ** заявява на **ИЗПЪЛНИТЕЛЯ** за доставка през съответния месец.

 **(4)** За всяка една реализирана доставка на компресиран природен газ се изготвя приемо-предавателен протокол, който се подписва от упълномощени представители на **ВЪЗЛОЖИТЕЛЯ** и на **ИЗПЪЛНИТЕЛЯ.** Доставката се придружава от следните документи: сертификат за качество на природния газ на изходна точка (пункт), от която се извършва зареждането (доставката) за обекта и посочена калоричност; товарителница с посочени: обем на зареденото количество КПГ - в m³; маса на зареденото количество КПГ – в kg; заредена енергия в GJ; заредена енергия в MWh; плътност (20°С) в kg/m3.

**(5)** Разходите за транспортиране на компресирания природен газ до обекта на доставката, посочен в чл. 7, ал. 2 от настоящия договор, са за сметка на **ИЗПЪЛНИТЕЛЯ**.

**(6)** При възникване на повишено месечно потребление от природен газ, **ВЪЗЛОЖИТЕЛЯТ** се задължава своевременно да уведоми **ИЗПЪЛНИТЕЛЯ** и да предоговори заявените количества до 5 *(пет)* дни преди датата на доставката.

**(7)** В случай на дълготрайна невъзможност за получаване и използване изцяло на заявените количества компресиран природен газ, **ВЪЗЛОЖИТЕЛЯТ** има право с 5 (*пет*)-дневно писмено предизвестие до **ИЗПЪЛНИТЕЛЯ** да поиска промяна на количествата по Приложение № 2.

**(8)** Ако при някоя от страните възникнат причини, независещи от нея, които водят до ограничаване или спиране доставянето (приемането) на компресиран природен газ, както и при аварийни ситуации, уведомяването на другата страна става незабавно след настъпване на причината.

**Чл. 4 (1)** Реално потребеното от **ВЪЗЛОЖИТЕЛЯ** количество природен газ се определя чрез **средство за търговско измерване (разходомер) с електронен коректор по температура**, изчислено в стандартни (нормални) кубични метри.

**(2)** **ИЗПЪЛНИТЕЛЯТ** монтира собствено и за негова сметка, средството за търговско измерване по ал. 1 за целия срок на договора. След приключване на договора **ИЗПЪЛНИТЕЛЯТ** има право да демонтира средството за търговско измерване.

**(3)** Отчитането на показанията на разходомера се извършва веднъж месечно, на последно число от месеца, за който се отнася. При отчитането страните, чрез своите упълномощени представители, попълват и подписват **месечен протокол** за реално потребеното от **ВЪЗЛОЖИТЕЛЯ** количество природен газ.

**ІV. ЦЕНА И НАЧИН НА ПЛАЩАНЕ**

**Чл. 5 (1)** **ВЪЗЛОЖИТЕЛЯТ** заплаща реално потребеното количество природен газ.

**(2)** Единичната цена за заплащане на потребени 1000 Nm3 природен газсе определя като сбор от 3 компонента, както следва:

**1.** цена за 1000 Nм3 **природен газ при продажба от обществения доставчик на крайните снабдители на** природен газ, обявена от Комисията за енергийно и водно регулиране (КЕВР) и публикувана на елекронната й страница;

**2.** цена за достъп и пренос на 1000 Nм3 природен газ през газопреносната мрежа, определена по реда на Методиката за определяне на цени за достъп и пренос на природен газ през газопреносните мрежи, собственост на „Булгартрансгаз” ЕАД, обявена от Комисията за енергийно и водно регулиране (КЕВР) и публикувана на елекронната й страница;

**3.** непроменяема търговска надбавка за доставката на 1000 Nм3 природен газ.Търговската надбавкавключва цена за снабдяване, цена за компресиране на природния газ, цена за задържане на платформата за КПГ, цена за транспорт и товаро-разтоварни разходи франко адреса на доставката и печалба на доставчика. **Търговската надбавка остава непроменена и е валидна за целия срок на договора.**

**Всички посочени цени са без ДДС и без акциз.**

**(3)** Съгласно Ценовото предложение на **ИЗПЪЛНИТЕЛЯ** – Приложение № 1 от настоящия договор, единичната цена за 1000 Nm3 потребенприроден газ /къмдатата на ценовото предложение/ се определя на **……………../***словом***……………………………………/ лева, без ДДС и без акциз** и включва:

**1.** цената за 1000 Nм3 **природен газ при продажба от обществения доставчик на крайните снабдители на** природен газ, обявена от КЕВР и публикувана на елекронната й страница, в размер на **……………../***словом***……………………………………/ лева**;

**2.** цената за достъп и пренос на 1000 Nм3 през газопреносната мрежа, определена по реда на Методиката за определяне на цени за достъп и пренос на природен газ през газопреносните мрежи, собственост на „Булгартрансгаз” ЕАД, обявена от КЕВР и публикувана на елекронната й страница, в размер на **……………../***словом***……………………………………/лева**;

**3.** непроменяемата търговска надбавка за доставката на 1000 Nм3 природен газ, включваща цената за снабдяване, цената за компресиране на природния газ, цената за задържане на платформата за КПГ, цената за транспорт и товаро-разтоварни разходи франко адреса на доставката, печалбата на доставчика, в размер на **……………../***словом***……………………………………/ лева, за целия срок на действие на договора**.

**(4)** Единичната цена за заплащане на 1000 Nм3 природен газ по чл. 5, ал. 3 може да бъде променяна само в случаите на промяна на официално обявената цена за продажба на природен газ и/или на цените за достъп и пренос през газопреносната мрежа, публикувани на официалния сайт на КЕВР.

**(5)** Промяната на цената на договора се извършва едностранно от **ИЗПЪЛНИТЕЛЯ** в съответствие с промяната на цените на **обществения доставчик „Булгаргаз“ ЕАД и цените** за достъп и пренос на природен газ през газопреносните мрежи, собственост на „Булгартрансгаз” ЕАД.

**(6)** За извършената промяна **ИЗПЪЛНИТЕЛЯТ** уведомява **ВЪЗЛОЖИТЕЛЯ** писмено или по e-mail. **ИЗПЪЛНИТЕЛЯТ не може да променя договорената търговска надбавка.**

**Чл. 6 (1) ВЪЗЛОЖИТЕЛЯТ** заплаща реално потребеното количество природен газ веднъж месечно, по банков път, в срок до 30 (тридесет) дни след получаване на следните документи:

- **оригинална данъчна фактура,** издадена на Поделение за почивна дейност към „Холдинг БДЖ” ЕАД,ЕИК 1308228780478, съдържаща освен задължителните реквизити, № на договора, количеството изразходен природен газ, единичната цена за 1000 Nм3, определена съгласно условията на договора и общата сума за плащане;

- **месечен протокол по чл. 4, ал. 3** за изразходеното количество природен газ за съответния месец, подписан от упълномощени лица на двете страни;

- **сертификат** за калоричността на доставения компресиран природен газ.

**(2)** На плащане подлежи само изразходеното количество природен газ, посочено в месечния протокол.

**(3)** Всички плащания по настоящия договор се извършват в български лева, по посочената от **ИЗПЪЛНИТЕЛЯ** банкова сметка:

**Банка:** ………………………………

**IBAN:** ……………………………….

**BIC:** …………………………………

**Титуляр на сметката:** ………………………………………..

**(4) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последвали промени в банковата сметка, в срок до 3 *(три)* дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**(5)** Адрес, на който трябва да се изпращат документите за извършване на плащането: гр. София, п.к.1080, Столична община, район Средец, ул. „Иван Вазов” № 3 – Поделение за почивна дейност.

**(6)** При непредставяне на посочения адрес на документите по ал. 1, срокът за плащане се удължава с толкова дни, с колкото е закъсняло представянето им.

**(7)** Вземанията, произтичащи от настоящия договор не могат да бъдат прехвърляни по реда на чл. 99 и чл. 100 от ЗЗД.

**V. СРОК И МЯСТО НА ИЗПЪЛНЕНИЕ НА ПОРЪЧКАТА**

**Чл. 7 (1)** Настоящият договор влиза в сила от 11.06.2022 г. и се сключва за срок от една година или до изчерпване на количеството, посочено в чл. 2, ал. 1 от него, в зависимост от това кое от двете обстоятелства настъпи първо.

**(2)** Доставките на компресирания природен газ за отопление се извършват на територията на **ЦПВК „Паничище”, с адрес: гр. Сапарева баня (курортно селище Паничище)**, в съответствие със съгласуваните между страните месечни графици за доставка- Приложение № 3 от настоящия договор.

**VI. ПРЕДАВАНЕ И ПРИЕМАНЕ НА ДОСТАВКИТЕ. РИСК. ОТЧИТАНЕ НА ДОСТАВЕНИЯ И ПОЛУЧЕН КОМПРЕСИРАН ПРИРОДЕН ГАЗ**

**Чл. 8 (1)** ИЗПЪЛНИТЕЛЯТ доставя на ВЪЗЛОЖИТЕЛЯ компресиран природен газ с качество, съответстващо на действащите в страната технически и правни норми. ИЗПЪЛНИТЕЛЯТ предоставя на ВЪЗЛОЖИТЕЛЯ копие от сертификат на „Булгаргаз” ЕАД за състава и калоричността на природния газ при всяка една доставка.

**(2)** Предаването и приемането на количествата доставен компресиран природен газ се извършва в мястото на доставка, което представлява точка, разположена непосредствено след средството за търговско измерване в обекта на доставка, посочен в чл. 7, ал. 2 от договора.

**(3)** При всяка доставка на компресирания природен газ страните подписват приемо- предавателен протокол.

**(4)** Търговското мерене на природния газ се осъществява чрез **средството за търговско измерване по реда на чл. 4 от договора.** Поддържането в изправност на средството за търговско мерене е задължение и за сметка на ИЗПЪЛНИТЕЛЯ.

**(5)** Показанията на средството за търговско измерване се считат за меродавни, ако се установи, че същото е изправно. При неизправност на средството за търговско измерване за меродавни се считат данните, посочени в приемо-предавателните протоколи по чл. 3, ал. 4 от договора.

(6) Прехвърлянето на правото на собственост върху количествата природен газ и на риска от случайно погиване или увреждане качествата на природния газ, се осъществява след постъпването на тези количества в мястото на доставка.

**VII. ПРАВА И ЗАДЪЛЖЕНИЯ НА СТРАНИТЕ**

**Чл. 9.** **ВЪЗЛОЖИТЕЛЯТ** има право:

**1.** Да получи заявените количества компресиран природен газ;

**2.** Да получи компресиран природен газ с уговореното в чл. 8, ал. 1 качество;

**3.** Да следи и изисква стриктното изпълнение на съгласуваните месечни графици за доставка от страна на **ИЗПЪЛНИТЕЛЯ.**

**4.** Да изисква от **ИЗПЪЛНИТЕЛЯ** замяна в случай, че доставения компресиран природен газ не отговаря на определеното качество.

**Чл. 10.** **ВЪЗЛОЖИТЕЛЯТ** е длъжен:

**1.** Да осигури достъп на упълномощени представители на **ИЗПЪЛНИТЕЛЯ** за монтиране на средство за търговско измерване (разходомер) с електронен коректор по температура и GSM модул за онлайн предаване на данните, за измерване разходваните количества природен газ;

**2.** Да приеме с приемо-предавателен протокол монтираното от **ИЗПЪЛНИТЕЛЯ** и оставащо негова собственост средство за търговско измерване (разходомер) за контрол и отчитане, като след приемането дължи грижата на добър стопанин и носи отговорност за вредите от неправилната експлоатация на разходомера, от посегателства и увреждания, причинени от трети лица и/или негови служители и представители, както и носи отговорност при кражба на разходомера;

**3.** Да приема от **ИЗПЪЛНИТЕЛЯ** доставяните и отговарящи по качество количества компресиран природен газ;

**4.** Да заплаща на **ИЗПЪЛНИТЕЛЯ** изразходваните количества природен газ, при условия и в срокове, съгласно настоящия договор;

**5.** Да осигури постоянен достъп на упълномощени представители на **ИЗПЪЛНИТЕЛЯ** до монтираното средство за търговско измерване (разходомер) за контрол, отчитане и обслужване на измервателния уред;

**6.** Да определи свои длъжностни лица за приемане на доставките;

**7.** При прекратяване на договора и по искане на **ИЗПЪЛНИТЕЛЯ,** да допусне негови упълномощени представители да извършат демонтаж на средството за търговско измерване (разходомер) с електронен коректор по температура и GSM модул за онлайн предаване на данните. Средството за търговско измерване (разходомер) и техническите компоненти към него се връщат на **ИЗПЪЛНИТЕЛЯ** с подписване на приемо-предавателен протокол от представители на страните;

**8.** Да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна.

**Чл. 11.** **ИЗПЪЛНИТЕЛЯТ** има право:

**1.** Да получи уговорената цена при условията и в сроковете, посочени в настоящия договор;

**2.** Да откаже доставка на компресиран природен газ, в случай на констатирана неизправност на газорегулаторния пункт на **ВЪЗЛОЖИТЕЛЯ**;

**3.** Да изиска от **ВЪЗЛОЖИТЕЛЯ** определено/и лице/ца за приемане на доставките.

**4.** При прекратяване на договора да изиска осигуряване на достъп за извършването на демонтаж на средството за търговско измерване (разходомер) с електронен коректор по температура и GSM модул за онлайн предаване на данните, негова собственост. За целта се съставя и подписва приемо-предавателен протокол от упълномощени представители на страните по договора.

**Чл. 12.** **ИЗПЪЛНИТЕЛЯТ** e длъжен:

**1.** Да монтира собствено, за негова сметка, средство за търговско измерване (разходомер) с електронен коректор по температура и GSM модул за онлайн предаване на данните при измерване на разходваните количества природен газ;

**2.** Да поддържа в изправност средството за търговско мерене през целия срок на договора;

**3.** Да извършва доставките на компресиран природен газ при спазване изискванията на българските, европейските и международните стандарти, свързани с доставката на природен газ или еквивалентни, Европейска спогодба за международен превоз на опасни товари по шосе (ADR), Закона за автомобилните превози, Наредба № 40/14.01.2004 г. (изм. и доп. ДВ. бр. 81 от 02.10.2018 г.) за условията и реда за извършване на автомобилен превоз на опасни товари, Закон за техническите изисквания към продуктите, както и на всички относими към предмета на договора нормативни актове;

**4.** Да осъществява доставките на компресиран природен газ, предмет на настоящия договор, на свой риск, срещу съответната цена, до обекта на изпълнение на поръчката по чл. 7, ал. 2 от договора, като организира транспортирането и разтоварването без допълнително заплащане от страна на **ВЪЗЛОЖИТЕЛЯ**;

**5.** Да осигури непрекъснатост на доставките съгласно изготвените и съгласувани от страните графици за доставка по чл. 3, ал. 3 от договора.

**VIII. ОТГОВОРНОСТ НА СТРАНИТЕ И САНКЦИИ**

**Чл. 13. (1)** В случай, че договорът бъде прекратен по реда на чл. 16, ал. 2, т. 1, страните не си дължат неустойки.

**(2)** При забава на доставките от страна на **ИЗПЪЛНИТЕЛЯ**, последният дължи неустойка в размер на законовата лихва, действаща към деня на забавата, която се начислява за периода на забавата върху стойността на забавеното количество компресиран природен газ за отопление, но не повече от 10 (*десет*) % от стойността на неизпълнението.

**(3)** В случай, че **ИЗПЪЛНИТЕЛЯТ** не достави заявеното компресиран природен газ до 15 *(петнадесет)* календарни дни от посочената дата в Месечния трафик - Приложение № 3, **ВЪЗЛОЖИТЕЛЯТ** има право да прекрати договора без предизвестие.

**(4) ВЪЗЛОЖИТЕЛЯТ** може да прекрати договора без предизвестие и когато **ИЗПЪЛНИТЕЛЯТ** откаже да замени доставен некачествен компресиран природен газ с такъв, отговарящ на изискванията за качество, или не изпълни това си задължение в 15 *(петнадесет)* дневен срок, след като е уведомен за недостатъците на доставеното гориво.

**(5)** При забавено плащане **ВЪЗЛОЖИТЕЛЯТ** дължи обезщетение на **ИЗПЪЛНИТЕЛЯ**, съгласно чл. 86 от ЗЗД. При забава с повече от 30 *(тридесет)* дни, **ИЗПЪЛНИТЕЛЯТ** има право да прекрати договора.

**(6)** При констатирани от компетентен орган нередности от действия или бездействия от страна на **ИЗПЪЛНИТЕЛЯ**, същият дължи на **ВЪЗЛОЖИТЕЛЯ** сумата до размера на нередността.

**IX. ГАРАНЦИЯ ЗА ИЗПЪЛНЕНИЕ**

**Чл. 14. (1)** „Гаранция за изпълнение на договора” означава парична сума /депозит/, внесена по банкова сметка на **ВЪЗЛОЖИТЕЛЯ, с титуляр: „Холдинг БДЖ” ЕАД, банка: ЮРОБАНК БЪЛГАРИЯ АД, гр. София,** **IBAN: BG26 BPBI 7942 1037 7385 01, BIC: BPBIBGSF**, с която **ИЗПЪЛНИТЕЛЯТ** обезпечава изпълнението на задълженията си по този договор.

**(2)** Гаранцията за изпълнение на договора е в размер на **………………..лева**, съставляваща 5% от стойността, получена като произведение от: единичната цена за 1000 Nm3 природен газ, отразена в чл. 2, ал. 3 от договора и максималното количество за доставка 64 000 Nm3, разделено на 1000 Nm3 и е със срок на валидност един месец след прекратяване на договора.

**(3)** Гаранцията обезпечава изпълнението на задълженията на **ИЗПЪЛНИТЕЛЯ** и служи като обезщетение за виновно причинените вредите от неизпълнението или некачественото изпълнение.

**(4)** **ВЪЗЛОЖИТЕЛЯТ** се ползва от гаранцията за изпълнение безусловно и веднага, когато са налице основанията за това. Гаранцията за изпълнение е в полза на **ВЪЗЛОЖИТЕЛЯ**, от която той може да прихваща виновно причинените вреди или неустойки, предвидените в договора санкции, дължащи се на неизпълнение или лошо/ забавено и или некачествено / изпълнение на договора от **ИЗПЪЛНИТЕЛЯ**.

**(5)** При едностранно прекратяване (разваляне) на договора от **ВЪЗЛОЖИТЕЛЯ**, поради виновно неизпълнение на задължения на **ИЗПЪЛНИТЕЛЯ**, сумата от гаранцията за изпълнение на договора се усвоява изцяло като обезщетение за прекратяването му.

**X. РЕКЛАМАЦИИ**

**Чл. 15. (1)** Рекламации по доставеното количество КПГ и видими недостатъци се предявяват в момента на получаване на доставката и се считат за меродавни тези количества, които са записани в приемо-предавателен протокол, подписан от упълномощени представители на страните.

**(2)** Рекламации на скрити недостатъци се извършват веднага след откриването им, писмено или по електронна поща.

**(3)** В срок от 24 часа от предявяване на рекламацията, **ИЗПЪЛНИТЕЛЯТ** трябва да изпрати свой представител в обекта на доставката за съставяне и подписване на двустранен протокол от упълномощени представители на страните, в който се описват подробно констатираните нередности и се уговоря начина на уреждането им.

**(4)** Разходите по основателни рекламации са за сметка на **ИЗПЪЛНИТЕЛЯ**.

XІ. НЕПРЕОДОЛИМА СИЛА

Чл. 16. **(1)** Страните не носят отговорност, ако неизпълнението е причинено от непреодолима сила, освен ако страната не е изпаднала вече в забава към момента на настъпване на действието на непреодолимата сила.

**(2)** За непреодолима сила се смята всяко обстоятелство, което е извън разумния контрол на страните и не е могло да се предвиди и предотврати.

**(3)** Не е налице непреодолима сила, ако съответното събитие е вследствие на неположена грижа от страната или при полагане на дължимата грижа то може да бъде преодоляно.

**(4)** За времето на действие на непреодолимата сила страните се освобождават от задълженията си по този договор.

(5) За възникването и преустановяването на непреодолимата сила страната е длъжна незабавно, по телефон или електронна поща, да уведоми другата страна за събитието, а в еднодневен срок да изпрати писмено уведомление, като посочи и причинната връзка между събитието и невъзможността за изпълнение на договорното задължение.

**(6)** Уведомлението трябва да съдържа информация за началото на събитието и предполагаемия срок за действие на непреодолимата сила.

**(7)** Ако уведомяването не бъде извършено в срока по предходната алинея, страната не може да се позовава на непреодолима сила и да се възползва от правата, които би й дало настъпването на обстоятелството на непреодолима сила.

(8) Ако непреодолимата сила продължи повече от 30 *(тридесет)* календарни дни, страната, която не се ползва от освобождаването от отговорност, може да прекрати договора.

**XІI. ПРЕКРАТЯВАНЕ НА ДОГОВОРА**

**Чл. 17.** **(1)** Настоящият договор се прекратява автоматично с изтичане на срока, посочен в чл. 7, ал. 1 или до изчерпване на количеството, посочено в чл. 2, ал. 1 от него, в зависимост от това кое от двете обстоятелства настъпи първо.

**(2)** Договорът може да бъде прекратен:

**1.** По взаимно писмено съгласие на страните;

**2.** В случаите по чл. 13, ал. 3 и/или чл. 13, ал. 4 от договора;

**3.** Едностранно и без предизвестие от която и да е от страните, в случай, че ответната страна виновно не изпълни задълженията си.

**XIIІ. ОБЩИ РАЗПОРЕДБИ**

**Чл. 18. (1)** Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от представители на **ВЪЗЛОЖИТЕЛЯ** или **ИЗПЪЛНИТЕЛЯ**.

**(2)** За дата на съобщението се смята:

* датата на предаване на ръка;
* датата, посочена в обратната разписка, когато е изпратено по пощата;
* датата на постъпването му в посочената от адресата информационна система, когато е изпратено по електронен път чрез електронна поща;
* чрез комбинация от тези средства.

**(3)** Адресите на страните по договора и лицата за контакт са, както следва:

**За ВЪЗЛОЖИТЕЛЯ:**

 Адрес: гр. Сапарева баня, местност Паничище, ЦПВК „Паничище”;

 имейл: panichishte@bdz.bg;

 Лице за контакт: Даниела Марчина – Управител, тел.: 0884 426 097.

**За ИЗПЪЛНИТЕЛЯ:**

Адрес: ………………………………………………………………;

имейл: ……………………………..

лице за контакт: …………………… – …………………………..., тел.: ……………….

**(4)** При промяна на адреса, лицето за контакт, телефона, или адреса на електронната поща, съответната страна е длъжна да уведоми другата страна, в тридневен срок от промяната. В случай, че съответната страна не изпълни това свое задължение, всички съобщения, изпратени на последния валиден по договора адрес, се считат за надлежно получени.

**Чл. 19. (1)** Всички спорове, породени от този договор и отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти или приспособяването му към нововъзникнали обстоятелства, ще бъдат решавани от страните чрез преговори.

**(2)** При непостигане на съгласие между страните, спорните въпроси ще се отнасят за решаване пред компетентния български съд.

**(3)** За неуредените по настоящия договор въпроси се прилагат разпоредбите на българското гражданско законодателство.

Настоящият договор се състои от 8 (осем) страници и се подписа и подпечата в два еднообразни екземпляра, по един за всяка от страните.

Неразделна част от договора са следните приложения:

1. Ценово предложение на **ИЗПЪЛНИТЕЛЯ** – Приложение № 1;
2. График за прогнозно минимално количество КПГ по месеци – Приложение № 2;
3. Месечен график за доставка на КПГ – Приложение № 3.

**ВЪЗЛОЖИТЕЛ: ИЗПЪЛНИТЕЛ:**

**За „ХОЛДИНГ БДЖ“ ЕАД За „…………………………….” …….**

**инж. Ангел Стоянов ……………………………...**

*Изпълнителен директор …………………………………..*

**Димитър Михайлов**

*Главен счетоводител*

**Приложение № 2**

**ИЗПЪЛНИТЕЛ:** „……………………………..”…………….

**ВЪЗЛОЖИТЕЛ:** „ХОЛДИНГ БДЖ” ЕАД

**Г Р А Ф И К**

**ЗА ПРОГНОЗНО МИНИМАЛНО КОЛИЧЕСТВО**

**КОМПРЕСИРАН ПРИРОДЕН ГАЗ ПО МЕСЕЦИ**

|  |  |  |  |
| --- | --- | --- | --- |
| **№ по ред** | **Показатели** | **Общо** | **В т.ч. по тримесечия** |
| **І -во** | **ІІ-ро** | **III-то** | **IV–то** |
|  |  | **2022/2023 година** |
|  | **Природен газ** ( **хил. Nm3** ) |  |  |  |  |  |
|  | в т.ч. по месеци в тримесечие | I -ви месец |  |  |  |  |
|  |  | II-ри месец |  |  |  |  |
|  |  | III-ти месец |  |  |  |  |
|  |  | IV-ти месец |  |  |  |  |
|  |  | V-ти месец |  |  |  |  |
|  |  | VI-ти месец |  |  |  |  |
|  |  | VII-ми месец |  |  |  |  |
|  |  | VIII-ми месец |  |  |  |  |
|  |  | IX-ти месец |  |  |  |  |
|  |  | X-ти месец |  |  |  |  |
|  |  | XI-ти месец |  |  |  |  |
|  |  | XII-ти месец |  |  |  |  |

**за ИЗПЪЛНИТЕЛЯ: за ВЪЗЛОЖИТЕЛЯ:**

……………………………….. ………………………………….

/...................................../ /.........................................../

 ....................................

 *и.д. Главен юрисконсулт*

**Приложение № 3**

**ИЗПЪЛНИТЕЛ:** „……………………………….”…………..

**ВЪЗЛОЖИТЕЛ:** „ХОЛДИНГ БДЖ” ЕАД

**МЕСЕЧЕН ГРАФИК**

|  |
| --- |
| ....................................... **година** **Месец:** .......................................... |
| **Прогнозно количество КПГ за доставка през месеца** **по Приложение № 2 (хил. Nm3 )** | ... |
|  |
| **№ на доставка на КПГ през месеца** | **Дата на доставка на КПГ** **през месеца** | **Заявка на количество КПГ за доставка през месеца (хил. Nm3 )** |
|  |  |  |
|  |  |  |
|  |  |  |
|  |  |  |
|  |  |  |
| **Общо заявено количество КПГ за месеца (хил. Nm3 )** |  |

Дата: 202... г.

**за ИЗПЪЛНИТЕЛЯ: за ВЪЗЛОЖИТЕЛЯ:**

………………………………….. .…………………………………

/…………………………………/ /………………………………../